SKRIPSI LAMPIRAN Lampiran 1: Wacana Lisan Pranatacara pada Upacara Panggih WACANA LISAN PRANATACARA PADA UPACARA PANGGIH DALAM PROSESI PERNIKAHAN TRADISIONAL ADAT JAWA Assalamu'alaikum warahmatullahi wabarakatuh, Bismillahirrahmanirrahim, Alhamdulillahi Robbil alamin, washolatu wassalamu 'ala asrofil ambiya'i wal mursalin sayyidina wa maulana Muhammadin wa 'ala alihi wasohbihi ajma'in. robbi zidni ilma warzukni fahma. Robbisrohli sodri, wa yassirli amri, wah lul uqdatan min lisani, yafqohu qouli amaba'du. Kasugengan rahmat saha berkahipun gusti ingkang maha suci mugi-mugi tansah kajiwa kasarira dumatheng kita sedaya. Bapak-bapak, ibu-ibu, para rawuh ingkang dhahat kinurmatan, sak derengipun reronce ning acara panggih manten kawiwitan, sumonggo kita sedaya ngaturakan puji syukur kunjuk ing ngasarne gusti ingkang maha suci ingkang sampun kepareng hamba bardaya pangiwibowo sakbekto kita sekalian tasih wonten ing alamin bagas kawarasan sahingga kita sedaya saged rawuh saperlu nderek mangayu bagio dumatheng panjenenganipun Bapak (nama ayah mempelai wanita) ... sekalian Ibu (nama ibu mempelai wanita) ... ingkang badhe nindakaken dharmaning sepuh amiwaha putra putri ingkang sesilih kusuma ning ayu (nama mempelai wanita) 83 KONTEKS SITUASI WACANA LISAN PADA UPACARA... MOULIDVI RIZKI PERMITA
SKRIPSI 84 ... ingkang badhe pala krama kaliyan jejaka tumaruna ingkang kekasih anak mas (nama mempelai pria) ... inggih putra kinasih saking panjenenganipun Bapak (nama ayah mempelai pria) ... skalian ibu (nama ibu mempelai pria) ... Bapak Ibu, sang pinanganten putri sampun paripurna anggenipun ngadibusana lan ngadi sarira lan sak menika sampun badhe jengkar saking sasana mayang arum inggih jengkar saking ing sasana tepas wangi tumuju ing papan panggihing sang pinanganten sarimbit. Tukar Kembar Mayang Para rawuh ingkang dhahat kinurmatan, sang rinaja putri nggih sang pinanganten putri, rama, ibu, lan kenya kencur ingkang ngasta kembang kalpataru dewandaru, sampun dumugi wonten ing sasana wayah agung nggih sang pinanganten sarimbit. Para rawuh, sakmenika pinanganten putri ingkang sampun paripurna anggenipun ngadi busana lan ngadi salira, sampun tumuju ing dhampar kencana nggih ngelaksanake acara panggih temanten. Sang pinanganten putri ingkang sesilih kusuma ning ayu (nama mempelai wanita) ... nggih putri kinasih saking panjenenganipun Bapak ... (nama ayah mempelai wanita) sekalian ibu hanggadeng sang pinanganten putri tumuju palenggahan. KONTEKS SITUASI WACANA LISAN PADA UPACARA... MOULIDVI RIZKI PERMITA
SKRIPSI 85 Temanten putri angagem cunduk mentul pitu cacahe ingkang tansah ebah-ebah yen kinarya lumaksana. Mila kalamun cinandra kodya anggone wong ayu kang lagi hangawe-awe. Pinatik-pinatik ing sesetya pating clorot cahyane kasorot sunaringan pandan ing samadyaning pahargyan. Kadya taranggana kang silih prenah. Para rawuh ingkang dhahat kinurmatan, sang pinanganten putri, rama, lan ibu sampun jengkar saking dhampar kencana tumuju wonten ing papan panggih sang pinanganten sarimbit nggih minangka pratandha acara panggih temanten badhe enggal kawiwitan. Parandene sang pinanganten kakung saha para keluarga nggih sampun rawuh sampun tumapak bilih acara panggih temanten badhe kairing ungeling gending Kebo Giro, Sumonggo Para rawuh ingkang dhahat kinurmatan, sang pinanganten putri sampun siaga wonten ing papan panggih sang pinanganten sarimbit. Parandene sang pinanganten kakung sagung para keluarga nggih sampun prapto ing gapuro rinenggo sekedap maleh badhe lumebet wonten sasana pawiwahan tumuju wonten papan panggih sang pinanganten sarimbit. Sumonggo... (Mempelai pria menuju tempat panggih temanten) Para rawuh ingkang dhahat kinurmatan, sang pinanganten kakung sagung para keluarga nggih datan kantun jejaka tumaruna ingkang ngasta kembang kalpataru dewandaru nggih kembar mayang adampyak-dampyak tumuju wonten ing uborampen panggih temanten. KONTEKS SITUASI WACANA LISAN PADA UPACARA... MOULIDVI RIZKI PERMITA
SKRIPSI 86 Sang pinanganten kakung ingkang kekasih anak mas (nama mempelai pria) ... nggih putra kinasih saking panjenenganipun Bapak ... (nama orang tua mempelai pria) sekalian ibu. Sang pinanganten kakung, pideksa dhedhage sembada geng ing salira, saso lahe milangoni lelewane anuju prana, lampahanipun sang pinanganten kakung kadya macan luwe, sepecak mangu sapecak kendel. Acara ingkang sepindah nggih menika silih kembar mayang utawa tukar kembar mayang. Tukar kembar mayang minangka pratandha sampun kasembadan anggenipun bebesanan antawisipun keluarga saking Bapak ... (nama orang tua mempelai wanita) sekalian ibu kalian keluarga saking panjenengaipunn Bapak ... (nama orang tua mempelai pria). (Tukar kembar mayang, mempelai pria maju empat langkah) Sawatan Gantal Saya cethak saya cethak saya caket saya ngalila tempuking gondang kasih lan gondang tutur sawatan gantal utawi sawatan tondo tresna. Gantal ingkang ngawujud ron sirih ingkang temu rase ingkang kaiket benana lawe ing pangajab mugi-mugi sang pinanganten sarimbit sagedo tansah sarujuk rerentengan. Sang pinanganten kakung ngasta gondang tutur parandene sang pinanganten putri ngasta gondang asih minongko pratondo sang pinanganten kakung tansah paring pitutur luhur kanage sang pinanganten putri parandeno sang pinanganten putri badhe tansah nebar katresnan dumatheng sang pinanganten kakung. Salajengepun KONTEKS SITUASI WACANA LISAN PADA UPACARA... MOULIDVI RIZKI PERMITA
SKRIPSI 87 sang pinanganten kekalih badhe jawat nasta utawi salaman minangka wujud ngabekti nipun pinanganten putri dumatheng sang pinanganten kakung. Wiji Dadi Pari purno sang pinanganten kekalih jawat asto age-age sang pinanganten putri lenggah wonten ngarsanipun sang pinanganten putri lenggah wonton ngarsani sang pinanganten kakung, parandene sang pinanganten kakung ngidak tigan ngantos pecah. Pecahipun tigan minangka pratandha sedaya wewaler sampun kabirat sesambetan antawisipun jalu pawestri sampun kaidenan dening kukum, sae tumrap kukuming nagari ugi tumrap kukuming agami. Age-age sang pinanganten putri nggih mbasuh ampeyanipun pinanganten kakung minangka wujud bekti ing pinanganten putri dumatheng pinanganten kakung. Junjung drajat sang pinanganten kakung hanulungi sang pinanganten putri jumeneng jejer majeng wonten ing papan padunungan. Para rawuh, sang pinanganten putri badhe mubengi sang pinanganten kakung kaping tiga. Sang pinanganten putri mubengi sang pinanganten kakung ingkang sepindah minangka pratandha sang pinanganten putri nggih sampun sarujuk bale wisma ing madyaning bebrayan ing agung. Parandene ingkang angka kalih menawi sang pinanganten kalih nggih sampun kenceng anggenipun badhe mbangun balewisma ing madyaning babrayan ing agung. Parandene ingkang angka tiga minangka pratandha menawi sang pinanganten kekalih nggih sampun manteb ing kalbu bale wisma babrayaning agung. Salajengipun rama lan ibu KONTEKS SITUASI WACANA LISAN PADA UPACARA... MOULIDVI RIZKI PERMITA
SKRIPSI 88 badhe paring unjukan tirta wening, tirta ingkang ateges toya parandene wening menika pratandha menawi tiyang sipah kekalih nggih sampun ikhlas soho sampun lila dumatheng putra kekalih anggenipun badhe mbangun bale wisma ing madyaning babrayan ing agung. Sinduran Pari purno paring unjukan, rama lan ibu nggendong sang pinanganten kekalih wonten ing acara sinduran sang pinanganten kekalih sinekep sindur warni abrit ingkang rama mangarsani lampah minangka pratandha ing ngarsa sung tuladha parandene ibu wonten sak wingingipun sang pinanganten kekalih minangka pratandha tutwuri handayani parandene sang pinanganten kekalih wonten tengah minangka ing madya mangun karsa. Ingkang rama ngarsani mlampah, wontene ing sak jroning lampah ingkang rama tansah nyuwun wonten ing ngarsani gusti ing murbeng dumadi. "Anakku ngger sang pinanganten sakloron ayo tak ajak lumaku tumuju ana ing dhampar kencana kae sing iku biyen tak lungguhi aku lan ibumu ya, Ngger. Saiki lenggahono ya, Ngger. Muga-muga langgeng anggonmu jejodhohan ya, Ngger ya. Muga-muga anggonmu jejodhohan bisa langgeng sak lawas-lawase ya, Ngger ya. KONTEKS SITUASI WACANA LISAN PADA UPACARA... MOULIDVI RIZKI PERMITA
SKRIPSI 89 Pangkon / Bobot Timbang Dumugi ing dhampar kencana rama lenggah lan sang pinanganten kekalih dipangku wonten ing acara pangkon timbang, ingkang rama mangku putra putri kekalih hanimbang katresnan, nimbang tresna, tresna endi putra mantu lan putrane dhewe. Salajengipun, ibu badhe nyuwun pirsa dumatheng rama, Ibu : Rama, Rama. Rama : Apa to Bune? Ibu : Coba timbangen abot endi, putra mantu utawi putramu dhewe, Rama? Rama : Padha abote, Bune. Padha abote putra mantu lan mangku putraku dhewe. Nggih minangka pratandha menawe kang rama mboten badhe mbedak- mbedakaken antawisipun putra mantu lan putra piyambak. Sedaya badhe nganggep putra piyambak. Paripurna pangkon timbang, ingkang rama jumeneng wonten ing ngarsanipun sang pinanganten kekalih sinambi dipun cepeng pundakipun sang pinanganten kekalih dipun lenggahaken kanti waosan bismillahirhmanirohim, wonten ing acara tanem jero. Nggih tansah mugi-mugi sang pinanganten kekalih anggenipun jejodhohan sagedo langgeng sak lami laminipun sagedo tansah asah, asih, asuh. KONTEKS SITUASI WACANA LISAN PADA UPACARA... MOULIDVI RIZKI PERMITA
SKRIPSI 90 Kacar-kucur / Tampa Kaya Para rawuh, salajengipun sang pinanganten kekalih nindakaken acara kacar kucur utawi tampa kaya. Kacar-kucur ingkang arupi kacang kawak dhele kawak. Kacar- kucur dicurno mancur mak cur sing adoh ayo padha nyedhak, sing cedhak dadi sedulur. Kacang kawak dhele kawak dadi siji sak sumur, dadi siji sak kasur. Sang pinanganten kakung ngesokaken kacar-kucur minangka wujud tanggungjawabipun sang pinanganten kakung dumatheng sang pinanganten putri. Mugi-mugi anggonipun jejodhohan menika saged trep kaliyan kema jenganipun jaman saged gampil anggenipun ngupadi rejeki sahingga sang pinanganten kekalih saged tansah kacukupan lahir lan batosipun. Salajengipun kacar-kucur dipuntitipaken, Rama lan Ibu : Apa to, Ngger?. Putri : Kacar-kucur, Rama lan Ibu. Minangka wujud tanggung jawab kang mas dumatheng kula kekalih, Rama lan Ibu. Rama lan Ibu : Iya, ngger. Tak tampa kacar-kucur. Muga-muga anggonipun jejodhohan isa gampang ya Ngger. Anggonmu ngopadi rejeni ilingo jer basuki mawa beya, Ngger. Kabeh ngono butuh beya ya, Ngger. Muga-muga kowe sak keluarga iso urip trep karo maju ning jaman ya, Ngger. Muga-muga gampang anggonmu ngupadi rejeki. Muga-muga tansah kecukupan lahir lan batinmu ya, Ngger. Kacar-kucur sampun paripurna. KONTEKS SITUASI WACANA LISAN PADA UPACARA... MOULIDVI RIZKI PERMITA
SKRIPSI 91 Dhahar Klimah Paripurna acara kacar-kucur wonten kenya kencur kekalih lan jejaka tumaruna ingkang dhaharan lan unjukan kangge sang pinanganten kekalih wonten ing acara dhahar klimah. Sang pinanganten kekalih badhe dulang-dulangan. Sang pinanganten kakung handulang sang pinaganten putri parandene sang pinanganten putri handulang sang pinanganten kakung. Pripurna dharhar klimah, sang pinanganten kekalih nggih ngunjuk tirta wening utawi toya ingkang bening. Mugi-mugi anggenipun mbangun bale wisma menika sagedo panggih kabegyan lan kamulyan. Sagedo begya mulya sak lawas-lawase. Mapak Besan Paripurna dhahar klimah, minangka acara krobongan nggih sampun paripurna. Salajengipun panjenenganipun Bapak ... (nama ayah mempelai wanita) lan Ibu ... (nama ibu mempelai wanita) badhe jengkar saking palenggahan amargi wonten ngajeng menika besan kekalih panjenenganipun Bapak ... (nama ayah mempelai pria) sekalian Ibu ... (nama ibu mempelai pria) kerso rawuh pramila panjenenganipun Bapak ... ( nama ayah mempelai wanita) badhe enggal-enggal mapak besan kekalih nggih menika Bapak ... (nama ayah mempelai pria) sekaliyan ibu saperlu badhe hangestruni putra kekalih anggenipun badhe bangun bale wisma saha nderek mangayubagya dumatheng pinanganten sarimbit anggenipun bangun bale wisma ing madyaning bebrayan ing agung. KONTEKS SITUASI WACANA LISAN PADA UPACARA... MOULIDVI RIZKI PERMITA
SKRIPSI 92 Sungkeman Para rawuh, tiyang sepah kekalih badhe lenggah wonten ing kanan lan keringipun sang putra kekasih. Parandene minangka wujud ngabekti sang pinanganten kekalih dumatheng rama lan ibu. Sang pinanganten kekalih badhe sowan sungkem dumatheng rama lan ibu wonten ing acara sungkeman. Sinambi mlaku dodok sang pinanganten badhe nyuwun pendonga dumatheng rama lan ibu mugi-mugi anggenipun bangun bale wisma sagedo langgeng, sagedo tansah atut runtut reruntungan begya mulya sak lami-laminipun, sagedo tansah mong tinemong sagedo tansah asah, asih, lan asuh nggih sagedo dados keluarga ingkang sakinah mawadah warohmah linambaran tawakallah. Para rawuh, sampun paripurna acara sungkeman nggih minangka pratandha ing sonten punika nggih sampun paripurna. Kula minangka sulih sari ranipun ingkang hamengku ganti ngaturaken matur agunging panuwun rawuh panjenengan sedaya mbok menawi anggenipun atur pasugatan saha atur palenggahan mboten katuju prana mawantu wantu aturipun Bapak/Ibu ... (nama orang tua mempelai wanita) nyuwun lumunturing samudra pangaksami mboten kesupen kula ingkang kajibah ngayani acara mbok menawi gagap gang suling atur nggih nyuwun lubering pangaksami. Salajengipun sumonggo ngrahapi pasugatan ingkang sampun sumadya lan mangke menawi sampun paripurna kula aturakun sugeng kondur mugi karahayan ing kang pinanggih. Matur nuwun. Wassalamu'alaikum Wr. Wb. KONTEKS SITUASI WACANA LISAN PADA UPACARA... MOULIDVI RIZKI PERMITA
SKRIPSI 93 Lampiran 2: Biodata Informan Nama : Iswanto Alamat : Griyo Mapan Sentosa EG 03 Tempat tanggal lahir : Surabaya, 15 Juni 1961 Usia : 54 Pekerjaan : Pranatacara, Guru Fisika, Wiraswasta (wedding organizer) Informan tersebut telah lama berkecimpung di dunia pernikahan. Beliau memberikan sumbangsih terhadap pemertahanan kebudayaan Jawa sebagai salah satu pranatacara pada acara pernikahan, terlebih pernikahan tradisional adat Jawa. Beliau telah terjun di dunia pranatacara pernikahan tradisional adat Jawa sejak tahun 2004, yakni kurang lebih sebelas tahun. Untuk memberikan uji kelayakan, beliau telah menempuh pendidikan informal khusus pranatacara pernikahan tradisional adat Jawa selama satu tahun di Sanggar Makutho yang terletak di Taman Hiburan Remaja yang dipimpin oleh Bapak Suprawoto, senior kebudayaan di Surabaya. KONTEKS SITUASI WACANA LISAN PADA UPACARA... MOULIDVI RIZKI PERMITA
SKRIPSI Lampiran 3: Foto-foto Upacara Panggih (acara tukar kembar mayang) (acara sawatan gantal) KONTEKS SITUASI WACANA LISAN PADA UPACARA... 94 MOULIDVI RIZKI PERMITA
SKRIPSI (acara wiji dadi) (acara sinduran) KONTEKS SITUASI WACANA LISAN PADA UPACARA... 95 MOULIDVI RIZKI PERMITA
SKRIPSI (acara bobot timbang/pangkon) KONTEKS SITUASI WACANA LISAN PADA UPACARA... 96 MOULIDVI RIZKI PERMITA
SKRIPSI (acara kacar kucur) (acara dhahar klimah) KONTEKS SITUASI WACANA LISAN PADA UPACARA... 97 MOULIDVI RIZKI PERMITA
SKRIPSI (acara mapak besan) (acara sungkeman) KONTEKS SITUASI WACANA LISAN PADA UPACARA... 98 MOULIDVI RIZKI PERMITA
SKRIPSI ADLN - Perpustakaan Universitas Airlangga KONTEKS SITUASI WACANA LISAN PADA UPACARA... 99 MOULIDVI RIZKI PERMITA